wannaphong/clean_thaiwikipedia huggingface dataset:
# แซตเทอร์เดย์เซย์โกะ
แซทเทอร์เดย์ เซย์โกะ เป็นกลุ่มศิลปินแนวอินดี้ป็อปของค่ายจีนี่เรคคอร์ดส ในเครือจีเอ็มเอ็ม แกรมมี่ ที่มีชื่อเสียงระหว่างปี 2545 - 2551

สมาชิก
ประกอบด้วย 
 ก้อย วลัยลักษณ์ มุสิกโปฎก (ร้องนำ) 
 ทัศ สุทัศน์ เพชรมี (เบส) 
 ตุ๊กแก จักรพันธ์ บุญหล่อ (กีต้าร์) 
 ต่อ ต่อศักดิ์ ปัญจศุภรักษ์ (กีตาร์)

ผลงานอัลบั้ม
แซทเทอร์เดย์ เซย์โกะ (พ.ศ. 2545)http://radio.sanook.com/album/player/37916/Saturday-Seiko
 อะไรที่ฉันเป็น
 ถามหน่อย
 ฉันรักท้องฟ้าเวลาค่ำคืน
 ไปๆมาๆ (มาๆไปๆ)
 ราตรีแห่งนี้
 เปลืองใจ
 ดั่งดาว
 เบื่อ
 อย่าเผลอก็แล้วกัน
 ชอบทุกอย่าง
กู้ดไนท์ ฟรายเดย์ (พ.ศ. 2548)http://radio.sanook.com/album/player/36789/Goodnight-Friday
 ลังเล
 รักตัวเองดีที่สุด
 ฟ้าเป็นใจ
 ใจทศกัณฑ์
 ไม่มี
 ไม่เคยพอ
 ดี
 หลับคืนนี้
 ถ้าเธอต้องการ
 ส่ายเอว
ซูเปอร์ ซันเดย์ (พ.ศ. 2551) (ค่ายเพลง เฮียร์)http://radio.sanook.com/album/player/44649/Super-Sunday
 หนึ่งห้าเจ็ด บีพีเอ็ม
 ภารตะ ฮีโร่
 นาฬิกาที่หมุนกลับ
 มนุษย์ต่างดาว
 รอมั้ย
 อีกด้านของดวงจันทร์
 แต่งตัว
 ห้าม
 ตัดใจและยอมรับ
 แสงวันใหม่
 อื่น ๆ 
 ชื่อวง 
ชื่อวงได้มาจากสมาชิกชายสองคนในวง ที่มีชื่อขึ้นต้นด้วยภาษาอังกฤษ ตัวเอส (ทรงฤทธิ์-สุทัศน์) จึงตั้งชื่อวงว่า "แซทเทอร์เดย์" ส่วนคำว่า "เซย์โกะ" ภาษาญี่ปุ่น = ผู้หญิง บริสุทธิ์ สดใส หรือ ผู้หญิงงาม ซึ่งหมายถึงก้อย[http://www.bkkonline.com/movie/music/136.shtml  อัลบั้ม Saturday Seiko}
# ออลไทม์โลว์
ออลไทม์โลว์  เป็นวงดนตรีป็อปพังก์สัญชาติอเมริกัน จากเมืองทาวสัน, รัฐแมริแลนด์, ชานเมืองบอลทิมอร์ ก่อตั้งขึ้นในปี ค.ศ. 2003 สมาชิกตั้งแต่ก่อตั้งวง ประกอบด้วย นักร้องนำและมือจังหวะกีตาร์ อเล็กซ์ แกสคาร์ท, มือกีตาร์และร้องประสาน แจ็ก บาราคัต, มือกีตาร์เบสและร้องประสาน แซก เมอร์ริก และมือกลอง ไรอัน ดอว์สัน ชื่อของวงนำมาจากเนื้อเพลงจากเพลง "เฮดออนคอลลิชัน" ของวง นิวฟาวด์กลอรี ออลไทม์โลว์ได้ออกคอนเสิร์ตทัวร์อย่างต่อเนื่องทุกปี และได้ไปปรากฏตัวในงานเทศกาลดนตรีหลาย ๆ แห่งด้วยกัน ได้แก่ แวนส์วาปด์ทัวร์, รีดดิงแอนด์ลีดส์เฟสติวัล และซาวด์เวฟ

 สมาชิก 
400px|thumbnail|right|สมาชิกวงออลไทม์โลว์ (ซ้ายไปขวา) แซก เมอร์ริก, ไรอัน ดอว์สัน, อเล็กซ์ แกสคาร์ท และ แจ็ก บาราคัต
 อเล็กซ์ แกสคาร์ท (Alex Gaskarth) – นักร้องนำ, จังหวะกีตาร์, คีย์บอร์ด
 แจ็ก บาราคัต (Jack Barakat) – กีตาร์นำ, ร้องประสาน
 แซก เมอร์ริก (Zack Merrick) – กีตาร์เบส, ร้องประสาน
 ไรอัน ดอว์สัน (Rian Dawson) – กลอง, เพอร์คัชชัน

 ผลงาน 
สตูดิโออัลบั้ม
The Party Scene (2005)
So Wrong, It's Right (2007)
Nothing Personal (2009)
Dirty Work (2011)
Don't Panic (2012)
Future Hearts (2015)
# เรย์ เรียร์ดอน
เรย์ เรียร์ดอน  เป็นอดีตนักสนุกเกอร์อาชีพชาวเวลส์ที่มีบทบาทสำคัญมากในสนุกเกอร์ในช่วงคริสต์ทศวรรษที่ 1970 ได้คว้าแชมป์ในเวิลด์แชมเปียนชิปถึงหกครั้ง เขาได้รับฉายา "แดรกคูลา" (Dracula) เนื่องจากเขามีหน้าตาที่โดดเด่นด้วยหน้าผากเว้าตรงกลางที่คล้ายกับแวมไพร์
# ลีออน พาเนตตา
ลีออน เอ็ดเวิร์ด พาเนตตา  เป็นรัฐบุรุษ, นิติกร และอาจารย์ชาวอเมริกัน ในปี ค.ศ. 2008 เขาเข้าทำงานให้กับรัฐบาลประธานาธิบดีบารัค โอบามา ในตำแหน่งผู้อำนวยการสำนักข่าวกรองกลาง (ซีไอเอ) ก่อนที่ต่อมาในปี ค.ศ. 2011 ประธานาธิบดีได้แต่งตั้งเขาขึ้นเป็นรัฐมนตรีว่าการกระทรวงกลาโหม คนที่ 23 ดำรงตำแหน่งจนถึง ค.ศ. 2013 นอกจากนี้ ในฐานะสมาชิกพรรคเดโมแครต เขายังเคยดำรงตำแหน่งสมาชิกสภาผู้แทนราษฎรจากรัฐแคลิฟอร์เนีย ตั้งแต่ปี ค.ศ. 1977–1993 และยังเคยดำรงตำแหน่งผู้อำนวยการสำนักบริหารและการงบประมาณระหว่างปี ค.ศ. 1993-1994 และยังเคยเป็นเสนาธิการทำเนียบขาวของประธานาธิบดีบิล คลินตัน ระหว่างปี ค.ศ. 1994-1997 และพาเนตตายังเป็นอาจารย์ด้านนโยบายสาธารณะที่มหาวิทยาลัยแซนตาแคลรา

ในเดือนมกราคม ค.ศ. 2008 ว่าที่ประธานาธิบดีบารัค โอบามา ประกาศวางตัวพาเนตตาในตำแหน่งผู้อำนวยการซีไอเอ ซึ่งวุฒิสภาสหรัฐได้ให้การรับรองในเดือนต่อมา ในฐานะผู้อำนวยการซีไอเอ พาเนตตาถือเป็นผู้กำกับดูแลกองทัพสหรัฐ ในปฏิบัติการเข้าโจมตีและสังหารอุซามะฮ์ บิน ลาดิน หัวหน้ากลุ่มผู้ก่อการร้ายอัลกออิดะฮ์

ในเดือนเมษายน ค.ศ. 2011 ประธานาธิบดีโอบามา ประกาศวางตัวพาเนตตาในตำแหน่งรัฐมนตรีว่าการกระทรวงกลาโหมต่อจากโรเบิร์ต เกตส์ ที่เกษียณตนเอง ซึ่งในเดือนมิถุนายนต่อมา วุฒิสภาสหรัฐมีมติเอกฉันท์รับรองพาเนตตาเป็นรัฐมนตรีกลาโหม
# มาร์โก ฟัน คิงเกิล
วึลแฟร์ต กอร์เนลียึส "มาร์โก" ฟัน คิงเกิล (,) เกิดเมื่อวันที่ 1 ธันวาคม ค.ศ. 1992 เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับเชลซี และทีมชาติเนเธอร์แลนด์ เขาเป็นลูกชายของอาเลกซ์ ฟัน คิงเกิล อดีตนักฟุตบอลซึ่งเคยทำประตูให้กับสโมสรฟุตบอลยูเทรกต์ ในนัดที่พบกับสโมสรเอลลัสเวโรนาของการแข่งขันยูฟ่าคัพ 1987–88 รอบที่ 2

ฟัน คิงเกิล เริ่มต้นชีวิตการเป็นนักฟุตบอลกับทีมเยาวชนของเอสเบเฟ ฟีเตสเซอ (SBV Vitesse) โดยเข้าร่วมสโมสรจากเมืองอาร์เนมแห่งนี้ตั้งแต่มีอายุเพียง 7 ปีใน ค.ศ. 1999 หลังจากที่ผ่านการเล่นให้กับทีมเยาวชนมาแล้วหลายระดับอายุ ฟัน คิงเกิล ก็ได้ลงเล่นเปิดตัวกับทีมชุดใหญ่ของสโมสรใน ค.ศ. 2010 ก่อนจะทำสัญญาย้ายไปยังเชลซีด้วยค่าตัวประมาณ 8 ล้านปอนด์ในปี ค.ศ. 2013

ในระดับนานาชาติ ฟัน คิงเกิล เคยลงแข่งขันในนามของทีมชาติเนเธอร์แลนด์ ชุดอายุไม่เกิน 19 ปี และ 21 ปี ก่อนที่จะเปิดตัวกับทีมชาติชุดใหญ่ในนัดที่พบกับเยอรมนีเมื่อเดือนพฤศจิกายน ค.ศ. 2012
# สตางค์ (ภาพยนตร์)
สตางค์ ภาพยนตร์ไทย ฟอร์มยักษ์จาก ไฟว์สตาร์ โปรดักชั่น ออกฉายครั้งแรกเมื่อวันที่ 11 สิงหาคม 2543 กำกับโดย บัณฑิต ฤทธิ์ถกล นำแสดงโดย สันติสุข พรหมศิริ สรพงศ์ ชาตรี ศรัณยู วงศ์กระจ่าง จินตหรา สุขพัฒน์ มานพ อัศวเทพ สะอาด เปี่ยมพงศ์สานต์ วัชระ ปานเอี่ยม ศรัณยู วงศ์กระจ่าง ฉัตรชัย เปล่งพานิช และ ชลประคัลภ์ จันทร์เรือง

 เรื่องย่อ 
เรื่องราวของกลุ่มคนกลุ่มหนึ่งที่ออกตามหาเงินที่ถูกขโมยไปช่วง สงครามโลกครั้งที่ 2 แถมยังต้องเอาชีวิตรอดจากนายตำรวจกังฉินรวมถึงการแก่งแย่ง การหักหลัง สุดท้ายแล้วพวกเขาจะพบเงินจำนวนนี้หรือไม่

 นักแสดง 
 สันติสุข พรหมศิริ - พร้อม
 จินตหรา สุขพัฒน์ - ขวัญตา
 เจษฎาภรณ์ ผลดี - ระบือ
 พัสสน ศรินทุ - ตรอง
 ฉัตรชัย เปล่งพานิช - พยนต์
 ศรัณยู วงศ์กระจ่าง - โรจน์
 เข็มอัปสร สิริสุขะ - ปราณี
 เฌอมาลย์ บุญยศักดิ์ - รัมภา
 สรพงศ์ ชาตรี - จ้อน
 มานพ อัศวเทพ - จำรัส
 มีศักดิ์ นาครัตน์ - เที่ยงแท้
 ชลประคัลภ์ จันทร์เรือง - ครูแรม
 วีระชัย หัตถโกวิท - ทองย้อย
 สมปอง จุลละทรัพย์ - หมอ
 พิทักษ์ ศัลย์วิวรรธน์ - นาท
 ชูชัย บุศราคัมวงศ์ - เลี้ยง
 กัญญารัตน์ บ่อสันเที๊ยะ - จำเรียง
 สะอาด เปี่ยมพงศ์สานต์ - เฉลิมฤทธิ์
 วัชระ ปานเอี่ยม - ไศล
 โอลิเวอร์ บีเวอร์ - โชติ
 เขมชาติ เตโชชัชวาล - บุญมา
 อมาวสุ โบราณบุปผา - หนูแดง
 พัฒนาวดี พัฒนถาบุตร - สมพิศ
 อลงกรณ์ สิมะกำธรณ์ - บุรี
 อุดม อุดมโรจน์ - รัฐมนตรีคลัง
 พิบูลย์ ท้ายห้วน - นายกรัฐมนตรี
 อนันต์ สัมมาทรัพย์ - ฉลาด
เคิร์ก โรลลิ่ง - ปราโมทย์

 รางวัลที่ได้รับ 
 รางวัลภาพยนตร์ไทย ชมรมวิจารณ์บันเทิง ครั้งที่ 9 ประจำปี พ.ศ. 2543 
 นักแสดงนำหญิงยอดเยี่ยม - จินตหรา สุขพัฒน์
 นักแสดงสมทบหญิงยอดเยี่ยม - เข็มอัปสร สิริสุขะ
 รางวัลพระราชทานพระสุรัสวดี ประจำปี พ.ศ. 2543
 นักแสดงสมทบหญิงยอดเยี่ยม - จินตหรา สุขพัฒน์
# บิ๊ก จอห์น สตัดด์
จอห์น มินตัน (John Minton; 19 กุมภาพันธ์ ค.ศ. 1948 – 20 มีนาคม ค.ศ. 1995) เป็นนักมวยปล้ำอาชีพและนักแสดงชาวอเมริกัน ที่รู้จักดีในนามบนสังเวียน บิ๊ก จอห์น สตัดด์ (Big John Studd) ปัจจุบันได้รับการบรรจุชื่อเข้าสู่หอเกียรติยศดับเบิลยูดับเบิลยูอีประจำปี 2004

มรณกรรม
Billy Graham อดีตนักมวยปล้ำ WWE รุ่นเดอะกล่าวถึงการเสียชีวิตของเพื่อนสนิทอย่าง Big John Studd ว่า ไม่ได้มาจากโรคมะเร็งที่รุมเล้าชีวิตของเขาเท่านั้น แต่เกิดจากใช้ยาอย่างรุนแรงในสมัยขึ้นปล้ำอยู่

ในปี 1989 Studd ได้พบว่าที่รักแร้ของเขามีก้อนเนื้อประหลาดงอกออกมาแล้วรู้สึกเหนื่อยในการปล้ำมากจึงตัดสินใจไปพบกับหมอเพื่อตรวจโรคและเนื้องอกอันนี้ ปรากฏว่าไม่ใช่แค่เพียงตรงรักแร้เท่านั้น แต่ตรงหัวใจของเขาก็มีเนื้องอกเช่นกัน ทำให้เขาต้องรับการรักษาโดยด่วนทั้งการผ่าตัดเอาเนื้องอกออกทั้งสองส่วน และพบว่ามีโอกาสจะกลับมาเป็นอีกในอนาคต

ปี 1994 Studd มีอาการป่วยอีกครั้ง ครั้งนี้เขาคลื่นไส้ อาเจียน วิงเวียนศีรษะ ทำให้เขาถูกส่งโรงพยาบาลเนื่องจากไข้ขึ้สูงอย่างรุนแรง หมอได้ทำการรักษาและวิเคราะห์โรคว่าเกิดจากอะไร ก่อนจะพบว่า เขาเป็นมะเร็งที่ตับและต้องทำการรักษาโดยด่วน

หลังให้ยาเคมีบำบัดและพยายามต่อสู้โรคอย่างเต็มที่สุดท้ายแล้ว โรคมะเร็งตับได้ลุกลามไปทั่วร่างทำให้สุดท้ายแล้วเขาได้เสียชีวิตลงในวันที่ 20 มีนาคม 1995 ด้วยอายุ 47 ปี

ทว่าหลังการเสียชีวิต Billy Graham ได้ออกมากล่าวถึงสาเหตุจริงๆ ที่ทำให้ Studd ป่วยนั้นมาจากในช่วงรุ่งเรืองนั้นตัวของ Studd ใช้สิ่งที่เรียกฮอร์โมนเพื่อหยุดยั้งการเจริญเติบโตของตัวเองที่ใหญ่ขึ้นเรื่อยๆ (คล้ายกับกรณีของ André the Giant) และมีฮอร์โมนบางตัวที่ผิดกฏหมายและมีสารอันตรายส่งผลให้เจ้าตัวเป็นมะเร็ง

ผลงาน
 50th State Big Time Wrestling
 NWA North American Heavyweight Championship (Hawaii version) (1 time)
 NWA Hawaii Tag Team Championship (1 time) – with Buddy Rose
 Championship Wrestling from Florida
 NWA Florida Global Tag Team Championship (1 time) – with Jimmy Garvin
 European Wrestling Union
 EWU World Super Heavyweight Championship (1 time)
 Georgia Championship Wrestling
 NWA National Tag Team Championship (1 time) – with Super Destroyer
 Maple Leaf Wrestling
 NWA Canadian Heavyweight Championship (Toronto version) (1 time)
 Mid-Atlantic Championship Wrestling
 NWA Mid-Atlantic Tag Team Championship (4 times) – with Ric Flair (1), Ken Patera (1), Masked Superstar #1 (1), and Roddy Piper (1)
 NWA Big Time Wrestling
 NWA American Heavyweight Championship (1 time)
 NWA Texas Tag Team Championship (1 time) – with Bull Ramos
 NWA Texas Hardcore Championship (1 time)
 NWA Southern Championship Wrestling
 NWA Tennessee Southern Heavyweight Championship (1 time)
 Pro Wrestling Illustrated
 PWI Tag Team of the Year (1976) – with Killer Kowalski
 PWI ranked him #60 of the top 500 singles wrestlers of the "PWI Years" in 2003
 World Championship Wrestling
 WCW Hall of Fame (Class of 1995)
 World Wrestling Association WWA World Tag Team Championship (1 time) – with Ox Baker
 World (Wide) Wrestling Federation/Entertainment WWWF World Tag Team Championship (1 time) – with Executioner #1
 Royal Rumble (1989)
 WWE Hall of Fame (Class of 2004)
 Wrestling Observer Newsletter'''
 Most Overrated (1984)
 Worst Feud of the Year (1984) – vs. Andre The Giant
 Worst Feud of the Year (1986) – with King Kong Bundy vs. The Machines
# คณะกรรมการทบทวนสถาปัตยกรรมโอเพนจีแอล
คณะกรรมการทบทวนสถาปัตยกรรมโอเพนจีแอล หรือ โอเพนจีแอล เออาร์บี  คือกลุ่มบริษัททางอุตสาหกรรมที่บริหารจัดการข้อกำหนดของโอเพนจีแอล ก่อตั้งขึ้นเมื่อ พ.ศ. 2535 (ค.ศ. 1992) เพื่อกำหนดการทดสอบความสอดคล้องที่เป็นไปตามข้อกำหนดของโอเพนจีแอลและมาตรฐานที่จะเกิดขึ้นภายหลัง เมื่อ 31 กรกฎาคม พ.ศ. 2549 คณะกรรมการฯ ได้ลงคะแนนเสียงและมีมติให้ส่งมอบการควบคุมมาตรฐานเอพีไอของโอเพนจีแอลแก่โครโนสกรุป (Khronos Group)

สมาชิกของคณะกรรมการฯ มีทั้ง ทรีดีแล็บส์ แอปเปิล เอทีไอ เดลล์ ไอบีเอ็ม อินเทล อินวิเดีย ซิลิคอนกราฟิกส์ ซันไมโครซิสเต็มส์ และสมาชิกผู้มีส่วนร่วมอื่น ๆ ไมโครซอฟต์เคยเป็นสมาชิกเริ่มแรกในช่วงก่อตั้ง แต่ได้ถอนตัวไปเมื่อเดือนมีนาคม พ.ศ. 2546
# พรรคประชาชนแห่งชาติ (อินโดนีเซีย)
พรรคประชาชนแห่งชาติ (National People's Party; , PRN)  เป็นพรรคการเมืองชาตินิยมในอินโดนีเซีย ชื่อเดิมของพรรคนี้คือพรรคแห่งชาติอินโดนีเซีย-เมอร์เดกา ตั้งขึ้นเมื่อเดือนกรกฎาคม พ.ศ. 2493 หลังจากแยกตัวออกมาจากพรรคแห่งชาติอินโดนีเซีย การแบ่งแยกเกิดจากกลุ่มผู้สนับสนุนของของซิดิก โยโยซูการ์โต หัวหน้าพรรคที่เกิดใหม่คือ ดร. โยดี ฆอนโดกูโซโมFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. p. 491 พรรคนี้ได้ 10 ที่นั่งในสภา โดย 5 ที่นั่งมาจากกลุ่มของสาธารณรัฐแห่งสหรัฐอินโดนีเซีย อีก 5 ที่นั่งมาจากกลุ่มของอับดุลลอห์ ไอดิตFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. pp. 128, 189 ในเดือนตุลาคม พ.ศ. 2493 พรรคนี้ได้ลงมติไว้วางใจคณะรัฐมนตรีของนัตซีรและได้เข้าร่วมในคณะรัฐมนตรี

ในเดือนมีนาคม พ.ศ. 2494 พรรคนี้ได้เข้าร่วมในกลุ่มที่ปรึกษาของพรรคการเมืองFeith, Herbert. The Wilopo Cabinet, 1952-1953: A Turning Point in Post-Revolutionary Indonesia. Ithaca, N.Y.: Modern Indonesia Project, Southeast Asia Program, Dept. of Far Eastern Studies, Cornell University, 1958. p. 102 ต่อมา เมื่ออาลี ซัสโตรอามิโจโยได้จัดตั้งรัฐบาลใน พ.ศ. 2496 ดร. โยดี หัวหน้าพรรคได้เป็นรัฐมนตรีว่าการกระทรวงยุติธรรมFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. pp. 338-339 ในการเลือกตั้ง พ.ศ. 2498 พรรคนี้ได้ 2 ที่นั่งFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. p. 435 หลังการเลือกตั้ง พรรคได้เข้าร่วมในส่วนความก้าวหน้าแห่งชาติที่มีฐานเสียงในเกาะชวาFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. p. 472

ใน พ.ศ. 2496 พรรคนี้ได้แยกตัวระหว่างกลุ่มผู้นำที่เป็นชาวชวา คือกลุ่มของดร. โยดี ฆอนโดกูโซโม และกลุ่มผู้นำที่ไม่ใช่ชาวชวา คือกลุ่มของ เบบาซา ดาเอ็ง ลาโล ในปีเดียวกัน พรรคนี้ได้สนับสนุนประชาธิปไตยแบบชี้นำของซูการ์โนFeith, Herbert. The Decline of Constitutional Democracy in Indonesia. An Equinox classic Indonesia book. Jakarta [u.a.]: Equinox, 2007. p. 543-544
 อ้างอิง
# แพคการ์ด
แพคการ์ด  เป็นยี่ห้อรถยนต์ระดับหรูของสหรัฐอเมริกา ผลิตโดยแพคการ์ด มอเตอร์ คาร์ คอมพานีแห่งเมืองดีทรอยต์ รัฐมิชิแกน และสตูเดอเบเกอร์-แพ็กการ์ด คอร์ปอเรชั่นแห่งเมืองเซาท์เบนด์ รัฐอินดีแอนา ในภายหลัง รถยนต์แพคการ์ดคันแรกถูกผลิตขึ้นในปี ค.ศ. 1899 และคันสุดท้ายในปี ค.ศ. 1958

แพคการ์ดถูกก่อตั้งโดยเจมส์ วอร์ด แพคการ์ด น้องชายของเขา วิลเลียม เดาด์ แพคการ์ด และหุ้นส่วนของพวกเขา จอร์จ ลูวิส ไวส์ ที่เมืองวาร์เรน รัฐโอไฮโอ ตั้งแต่ช่วงต้น ๆ จนถึงหลังทศวรรษ 1930 รถยนต์แพคการ์ดขึ้นชื่อว่าเป็นรถยนต์หรูหราที่ขายดีที่สุดยี่ห้อหนึ่งในตลาด และได้ถูกขนานนามว่าเป็น "สาม พี" แห่งรถยนต์หรูของสหรัฐอเมริกา โดยอีกสองยี่ห้อคือเพียร์ซ-แอร์โรว์และเพียร์เลส แต่ในช่วงยุคหลังสงคราม การที่แพคการ์ดพยายามเข้าสู่ตลาดชนชั้นกลางทำให้ภาพลักษณ์ความหรูหราของแพคการ์ดจืดจางลง รวมถึงไม่สามารถหาลูกค้าจากตลาดชนชั้นกลางทดแทนได้เพียงพอ ทำให้ยอดขายโดยรวมของแพคการ์ดตกลง แพคการ์ดจึงเลิกผลิตรถราคาระดับกลาง ในปี ค.ศ. 1954 แพคการ์ดจึงตัดสินใจรวมกิจการกับสตูเดอเบเกอร์ซึ่งก็กำลังประสบปัญหาทางการเงินเช่นกัน แต่ปัญหาของสตูเดเบเกอร์นั้นร้ายแรงกว่าที่แพคการ์ดได้คาดการณ์ไว้ รวมถึงการเรียกคืนรถยนต์แพคการ์ดที่มีตำหนิหลายล้านคัน ทำให้ชื่อเสียงของแพคการ์ดเสื่อมเสีย รถแพคการ์ดคันท้าย ๆ เป็นเพียงรถสตูเดอเบเกอร์ที่ถูกนำมาเปลี่ยนเพียงชื่อและรูปลักษณ์ภายนอก จนได้ชื่อเล่นว่า "แพคการ์ดเบเกอร์" (Packardbaker) ซึ่งไม่ประสบผลสำเร็จทางยอดขาย สตูเดอเบเกอร์จึงยุติการผลิตรถแพคการ์ดในเดือนกรกฎาคม ค.ศ. 1958 และถอนชื่อแพคการ์ดออกจากตลาดรถยนต์ในปี ค.ศ. 1959
# เยอรมันมาสเตอส์
เยอรมันมาสเตอส์  เป็นรายการแข่งขันสนุกเกอร์อาชีพ จัดขึ้นครั้งแรกในปี 1995 โดย อาลี คาร์เตอร์ เป็นแชมป์คนล่าสุด

ประวัติ
การแข่งขันเริ่มต้นในชื่อ เยอรมันโอเพน (German Open) เป็นรายการสะสมคะแนนในระหว่างปี 1995 ถึง 1997 เคยจัดขึ้นที่ แฟรงก์เฟิร์ต ออสนาบรึค และ บิงเง็นอัมไรน์ ในปีที่สาม ในปี 1998 ได้เปลี่ยนชื่อเป็น เยอรมันมาสเตอส์ (German Masters) ซึ่งไม่ได้เป็นรายการสะสมคะแนน รายการนี้ถูกยกเลิกไปและได้กลับมาอีกครั้งในฤดูกาลที่ 2010/2011 กลับมาเป็นรายการสะสมคะแนนเหมือนเดิม ปัจจุบันได้จัดที่ เทมโพโดรม ในเบอร์ลิน ตั้งแต่ปี 2011

ผู้ชนะ
 ปี ผู้ชนะ อันดับที่ 2 คะแนน ฤดูกาล German Open (สะสมคะแนน) 1995  จอห์น ฮิกกินส์  เคน โดเฮอร์ตี 9–3 1995/96 1996  รอนนี โอซุลลิแวน  อาแล็ง โรบิดูซ์ 9–7 1996/97 1997   จอห์น ฮิกกินส์  จอห์น แพร์รอต 9–4 1997/98 German Masters (ไม่สะสมคะแนน) 1998  จอห์น แพร์รอต  มาร์ก วิลเลียมส์ 6–4 1998/99 German Masters (สะสมคะแนน) 2011  มาร์ก วิลเลียมส์  มาร์ก เซลบี 9–7  2010/11 2012  รอนนี โอซุลลิแวน  สตีเฟน แมไกวร์ 9–7 2011/12 2013  อาลี คาร์เตอร์  มาร์โก ฟู 9–6 2012/13 2014  ติง จวิ้นฮุย  จัดด์ ทรัมป์ 9–5 2013/14 2015  มาร์ก เซลบี  ฌอน เมอร์ฟี 9–7 2014/15 2023 อาลี คาร์เตอร์ Tom Ford 10–3 2022/23
# ดารอน มาลาเคียน
ดารอน วาร์แทน มาลาเคียน (, อาร์มีเนีย: Տարոն Մալաքյան) เกิดเมื่อวันที่ 18 กรกฎาคม ค.ศ. 1975 เป็นนักร้อง-นักแต่งเพลง, นักดนตรี และโปรดิวเซอร์เพลงชาวอาร์มีเนียอเมริกัน เขาเป็นที่รู้จักกันดีในฐานะมือกีตาร์, นักแต่งเพลง, และนักร้องคนที่สองของวงดนตรีร็อก ซิสเตมออฟอะดาวน์ และเป็นนักร้องนำ, กีตาร์นำ, และนักแต่งเพลงของวง สกาส์ออนบรอดเวย์ เขาถูกจัดอันดับในรายชื่อ 100 มือกีตาร์เฮฟวีเมทัลที่ดีที่สุดตลอดกาลของกีตาร์เวิลด์ ในอันดับที่ 30

 ผลงาน 
 ผลงานเดี่ยว 
ผลงานที่ได้รับเชิญ
ปีซิงเกิลอันดับสูงสุดอัลบั้ม FR2010 Trouble Seeker(Cypress Hill ร่วมกับ Daron Malakian)-Rise Up2014 Rebellion(Linkin Park featuring Daron Malakian)83The Hunting Party

 ซิสเตมออฟอะดาวน์ 

 สกาส์ออนบรอดเวย์ 
Scars on Broadway (2008)

 ผลงานอื่นที่ปรากฏ 
 ปี  ศิลปิน  เพลง  ออกจำหน่าย/หมายเหตุ การแสดงสด 2000  เมทัลลิกา (ร่วมกับ Jonathan Davis และ Daron Malakian)  "One"  เมทัลลิกา (ร่วมกับ Serj Tankian และ Daron Malakian)  "Mastertarium"  2003 เมทัลลิกา <small>(ร่วมกับ Shavo Odadjian และ Daron Malakian) "Creeping Death"  Reading Festival 2003 The Ambulance (ร่วมกับ Daron Malakian)  "Stop" 2010Cypress Hill"Trouble Seeker"Rise Up2014ลิงคินพาร์ก"Rebellion"เดอะฮันติงปาร์ตี

 ผลงานการผลิต 

 ปี อัลบั้ม ศิลปิน หมายเหตุ 1998 System of a DownSystem of a Down โปรดิวเซอร์ (ให้เครดิตเป็น System of a Down) 2001 Toxicityโปรดิวเซอร์ 2002 Steal This Album!2004 Death Before Musick Amen ผู้อำนวยการผลิต และฝ่ายคัดสรรและพัฒนาศิลปิน Lynch the Weirdo Bad Acid Tripโปรดิวเซอร์2005 MezmerizeSystem of a Down Hypnotize 2008 Scars on Broadway Scars on Broadway
# ตะพาบจีน
ตะพาบจีน  เป็นตะพาบในสกุล Pelodiscus (/เพ-โล-ดิส-คัส/) พบกระจายอยู่ในประเทศจีนและภูมิภาคเอเชียตะวันออก

การจำแนก
ตะพาบหูหนาน (Pelodiscus axenaria)
ตะพาบจีนเหนือ (Pelodiscus maackii)
ตะพาบจีนเล็ก (Pelodiscus parviformis)
ตะพาบไต้หวัน (Pelodiscus sinensis)
# บะวี่น
บะวี่น (,) เกิดเมื่อ 10 มิถุนายน พ.ศ. 2444 เป็นนักการเมืองชาวพม่าและเป็นรัฐมนตรีกระทรวงการค้าในรัฐบาลชั่วคราวของพม่า เป็นพี่ชายคนโตสุดของอองซานในครอบครัวที่มีลูก 9 คน จบปริญญาตรีจากมหาวิทยาลัยย่างกุ้ง และเป็นครูที่โรงเรียนแห่งชาติในตองวี่นจี้ เขาเป็นผู้บริหารโรงเรียนแห่งชาติที่ปยูใน พ.ศ. 2484–2485 ต่อมาเป็นรัฐมนตรีในรัฐบาลของอองซานหลังสงคราม และถูกลอบสังหารพร้อมน้องชายของเขาในวันที่ 19 กรกฎาคม พ.ศ. 2490
# คลองบางคูเวียง
คลองบางคูเวียง เป็นคลองในจังหวัดนนทบุรีและกรุงเทพมหานคร และเป็นคลองที่แยกมาจากคลองบางกอกน้อยในท้องที่ตำบลบางคูเวียง อำเภอบางกรวย ไหลไปทางทิศตะวันตกเฉียงใต้ เมื่อผ่านท้องที่ตำบลปลายบางและตำบลศาลากลางมีชื่อเรียกว่า คลองปลายบาง จากนั้นตัดกับคลองมหาสวัสดิ์เข้าสู่ท้องที่แขวงศาลาธรรมสพน์ เขตทวีวัฒนา จากนั้นไหลไปในแนวตรง และไปสิ้นสุดที่คลองทวีวัฒนา คลองบางคูเวียงมีความกว้างตลอดสายประมาณ 5–13 เมตร 

ริมคลองบางคูเวียงเป็นที่ตั้งวัดสมัยอยุธยาหลายแห่ง เช่น วัดตะเคียน วัดโบสถ์บน และวัดสิงห์ซึ่งในอดีต ชาวบ้านย่านคลองบางคูเวียงนั้น เมื่อแจวเรือมาทำบุญกราบบูชาขอพรองค์พระพุทธรูปหลวงพ่อมงคลบพิตรน้อยกันมากเพราะเชื่อถือในความศักดิ์สิทธิ์ ริมคลองยังมีตลาดชุมชนต่าง ๆ เช่น ตลาดน้ำบางคูเวียงตั้งอยู่ปากคลองบางคูเวียง บริเวณนี้ในช่วงเช้าจะมีพระภิกษุพายเรือออกบิณฑบาต สภาพบ้านเรือนมีรูปแบบบ้านหลังเก่าริมคลองและเรือกสวนที่เหลืออยู่
# โอ้น-มอง
โอ้น-มอง (,) เกิดเมื่อ 2 กุมภาพันธ์ พ.ศ. 2455 เป็นนักการเมืองชาวพม่า ดำรงตำแหน่งรัฐมนตรีช่วยว่าการกระทรวงคมนาคมในรัฐบาลพม่าก่อนได้รับเอกราช โอ้น-มองและคณะรัฐมนตรีอีก 6 คนรวมทั้งนายกรัฐมนตรีอองซาน ถูกลอบสังหารในวันที่ 19 กรกฎาคม พ.ศ. 2490 ในย่างกุ้ง   วันที่ 19 กรกฎาคมกลายเป็นวันผู้พลีชีพในพม่า 
 อ้างอิง
# พอยส์ออฟออทอริตี
"พอยส์ออฟออทอริตี"  เป็นเพลงของลิงคินพาร์ก ปรากฏเป็นเพลงลำดับที่สี่ในสตูดิโออัลบั้มชุดแรกของวง ไฮบริดทีโอรี เพลงนี้มีเวอร์ชันเดโม มีชื่อว่า "เวอร์ติคัลลิมิต" (Vertical Limit) ซึ่งมีเนื้อเพลงในท่อนแร็ปของไมค์ ชิโนะดะที่แตกต่างจากเวอร์ชันในอัลบั้ม ไฮบริดทีโอรี ส่วนในท่อนของเชสเตอร์ เบนนิงตัน จะไม่แตกต่างจากเพลงในเวอร์ชันอัลบั้ม เพลงนี้ออกจำหน่ายเป็นซิงเกิลโปรโมตในปี พ.ศ. 2544 และยังได้นำไปรีมิกซ์ ในชื่อเพลงว่า "Pts.OF.Athrty" รวมอยู่ในอัลบั้ม รีแอนิเมชัน

 การแสดงสด 
ระหว่างปี พ.ศ. 2550 และ พ.ศ. 2552 เพลงนี้ได้แสดงสดโดนมีท่อนแร็ปอินโทรและเอาต์โทรจากเพลงอื่นมาประกอบด้วย ตัวอย่างเช่น เพลง "พอยส์ออฟออทอริตี" ในเวอร์ชันแสดงสดจากอัลบั้ม โรดทูเรโวลูชัน: ไลฟ์แอตมิลตันคีนส์ โดยมีอินโทรจากเพลง "เพทริไฟด์" ในตอนเริ่ม และเอาต์โทร "แดร์เดย์โก" ในตอนท้าย

 รายชื่อเพลง 

 เพลงในสื่ออื่น 
 เดโมของเพลงนี้ ชื่อเพลงว่า "โอ้โน" ปรากฏในอัลบั้ม ลิงคินพาร์กอันเดอร์กราวด์เอ็กซ์: เดโมส์
 เดโมของเพลงนี้ ด้วยเนื้อเพลงที่เปลี่ยนแปลงเล็กน้อย ปรากฏในอัลบั้ม ลิงคินพาร์กอันเดอร์กราวด์ 12
# สหภาพพม่า (พ.ศ. 2491–2505)
สหภาพพม่า  เป็นประเทศพม่าหลังจากได้รับเอกราชจากอังกฤษและปกครองด้วยรัฐบาลของพลเรือน การปกครองในยุคนี้สิ้นสุดลงใน พ.ศ. 2505 หลังการรัฐประหารของนายพลเน วิน และเปลี่ยนการปกครองประเทศเป็นสาธารณรัฐสังคมนิยมแห่งสหภาพพม่า

 ความขัดแย้งกับกลุ่มการเมืองต่าง ๆ 
ในยุคนี้ มีปัญหาความขัดแย้งกับกลุ่มพรรคคอมมิวนิสต์ซึ่งมีพรรคคอมมิวนิสต์ธงแดงของทะขิ่นโส และพรรคคอมมิวนิสต์ธงขาวของทะขิ่นถั่นทุน กลุ่ม Yèbaw Hpyu ที่นำโดย โบ ลา ยอง ซึ่งเป็นสมาชิกของกลุ่มทะขิ่น 30 คน กองทัพปฏิวัติพม่าที่นำโดย โบ เซยา โบ ยาน ออง และโบ เหย่ ทุต ซึ่งเป็นสมาชิกของกลุ่มทะขิ่น 30 คนเช่นกัน โดยการสู้รบเริ่มตั้งแต่เดือนมีนาคม พ.ศ. 2491 นอกจากนั้น ยังเกิดความขัดแย้งกับขนกลุ่มน้อยคือมุสลิมในรัฐยะไข่และเกิดความขัดแย้งกับสหภาพแห่งชาติกะเหรี่ยงที่ต้องการสร้างรัฐอิสระของตนเองตั้งแต่เดือนสิงหาคม พ.ศ. 2491  ในช่วงแรก ทั้งฝ่ายคอมมิวนิสต์และฝ่ายกะเหรี่ยงยึดครองพื้นที่ไว้ได้มาก ฝ่ายรัฐบาลเริ่มคุมพื้นที่คืนได้ใน พ.ศ. 2492 ต่อมา ใน พ.ศ. 2497 ชาวกะเหรี่ยงประกาศจัดตั้งรัฐอิสระชื่อรัฐกอทูเลและได้แจ้งเรื่องไปยังสหประชาชาติเพื่อให้รับรองรัฐกอทูเล พม่าได้ตอบโต้ด้วยการปราบปรามอย่างหนัก และได้จัดตั้งรัฐกะเหรี่ยงเป็นหน่วยการปกครองในสหภาพพม่า

พื้นที่ห่างไกลทางภาคเหนือของพม่าถูกควบคุมโดยกองทัพก๊กมินตั๋งที่อพยพลงมาบริเวณนี้หลังจากที่พรรคคอมมิวนิสต์จีนได้รับชัยชนะใน พ.ศ. 2492 พม่าในยุคนี้รับความช่วยเหลือจากประเทศต่าง ๆ ในการฟื้นฟูประเทศ แต่การที่สหรัฐสนับสนุนกองทัพจีนคณะชาติที่อยู่ในพม่าทำให้พม่าปฏิเสธความช่วยเหลือจากต่างประเทศ ไม่เข้าร่วมในซีโต และสนับสนุนการประชุมบันดุงใน พ.ศ. 2498 นอกจากนั้น พม่ายังเป็นประเทศแรกที่รับรองประเทศอิสราเอลและสาธารณรัฐประชาชนจีน

 ความขัดแย้งในรัฐบาล 
ใน พ.ศ. 2501 ประเทศพม่าประสบความล้มเหลวในการฟื้นฟูเศรษฐกิจ นอกจากนั้น สันนิบาตเสรีภาพประชาชนต่อต้านฟาสซิสต์ยังแตกแยกออกเป็นสองส่วน กลุ่มหนึ่งนำโดยอูนุและติน อีกกลุ่มนำโดยบะส่วยและจอเย่ง. แม้อูนุจะประสบความสำเร็จในการนำประชาธิปไตยเข้าสู่ยะไข่โดยอูเซนดา แต่เกิดปัญหากับชาวปะโอ ชาวมอญ และชาวไทใหญ่ ปัญหาเหล่านี้ทำให้รัฐสภาไม่มีเสถียรภาพ แม้อูนุจะผ่านการลงมติไม่ไว้วางใจโดยได้รับการสนับสนุนจากแนวร่วมสหชาติ

กองทัพได้เจรจาปัญหาเกี่ยวกับพรรคคอมมิวนิสต์พม่ากับรัฐบาลของอูนุ ทำให้อูนุเชิญเน วิน ผู้บัญชาการทหารเข้ามาจัดตั้งรัฐบาล กลุ่มแนวร่วมสหชาติถูกจับกุม 400 คน และมี 153 คนถูกส่งไปยังหมู่เกาะโกโกในทะเลอันดามัน ในกลุ่มที่ถูกจับกุมมีอองทาน พี่ชายของอองซานด้วย หนังสือพิมพ์ Botahtaung  Kyemon  Rangoon Daily ถูกสั่งปิด

รัฐบาลของเน วินประสบความสำเร็จในการทำให้สถานการณ์มั่นคง และเกิดการเลือกตั้งใน พ.ศ. 2503 ซึ่งพรรคสหภาพของอูนุได้เสียงข้างมาก แต่เสถียรภาพไม่ได้เกิดขึ้นนาน เมื่อขบวนการสหพันธ์ฉานนำโดยเจ้าส่วยใต้ เจ้าฟ้าเมืองยองห้วยที่เป็นประธานาธิบดีคนแรกของพม่า ต้องการสิทธิตามรัฐธรรมนูญ พ.ศ. 2490 ที่ขอแยกตัวออกไปได้เมื่อรวมตัวเป็นสหภาพครบสิบปี เน วินพยายามลดตำแหน่งเจ้าฟ้าของไทใหญ่โดยแลกกับสิทธิประโยชน์ต่างๆใน พ.ศ. 2502 ในที่สุด เน วินได้ก่อรัฐประหารในวัที่ 2 มีนาคม พ.ศ. 2505 อูนุ เจ้าส่วยใต้ และอีกหลายคน ถูกจับกุม เจ้าส่วยใต้ถูกยิงเสียชีวิต เจ้าจาแสง เจ้าฟ้าเมืองสีป้อหายตัวไปอย่างไร้ร่องรอยที่จุดตรวจใกล้ตองจี
# โยนี (ภาษาสันสกฤต)
โยนี หรือ โยนิ  เป็นภาษาสันสกฤตหมายถึงอวัยวะเพศหญิง ตรงข้ามกับลึงค์  คำนี้มีหลายความหมายตามบริบท เช่น มดลูก สถานที่เกิด เกสรตัวเมีย ฐานรองรับ แหล่งที่มา ต้นกำเนิด น้ำพุ บ้าน รัง เพนียด แหล่งเก็บรักษา ที่นั่ง ปัญญา

 ในศาสนาฮินดู 
thumbnail|right|ลึงค์-โยนี ณ Cat Tien sanctuary ประเทศเวียดนาม
ในคัมภีร์พระเวทโบราณของอินเดียปรากฏคำ "โยนิ" ในหลายบริบท  โดยปรัชญาของฮินดูตามลัทธิตันตระ โยนีเป็นต้นกำเนิดของชีวิตและเป็นตัวแทนเชิงนามธรรมของศักติและเทวี อันเป็นพลังสร้างสรรค์ที่เคลื่อนที่ผ่านไปทั่วเอกภพSacred Sanskrit words, p.111

 ลึงค์-โยนี 
ลึงค์เป็นพลังสร้างสรรค์ของธรรมชาติและเป็นตัวแทนของพระศิวะ หินลึงค์มักวางอยู่ในโยนี โยนีเป็นต้นกำหนดของสิ่งทั้งปวงซึ่งหากปราศจากโยนีแล้ว ความเป็นบุรุษก็ไร้ค่าและปราศจากความหมาย  ลึงค์และโยนีอยู่ร่วมกันเป็นตัวแทนนามธรรมของการสรรค์สร้าง

 การบูชา 
ตามความเชื่อของนิกายศักติ  มีการเฉลิมฉลองและบูชาโยนิระหว่าง อัมพุพาจี เมลา เทศกาลประจำปีที่จัดในเดือนมิถุนายน ในรัฐอัสสัม ประเทศอินเดีย เป็นการเฉลิมฉลองการมีระดูของโลก การสักการะมีระดูประจำปีของเทพีกามาขยา จัดขึ้นในกามาขยามนเทียร ซึ่งจะปิดเป็นเวลา 3 วันแล้วจึงเปิดใหม่เพื่อรับผู้แสวงบุญ  วัดแห่งนี้เป็นสถานที่สำคัญแห่งหนึ่งของโลกมีผู้มาเยี่ยมชมเป็นล้านคนต่อปี และระหว่างสี่วันของเทศกาลดังกล่าวมีผู้มาแสวงบุญกว่า 100,000 คน

ดูเพิ่ม
 ปรัชญาฮินดู
 Proto-Vedic Continuity
 ศิวลึงค์
# เครื่องหมายบริการ
เครื่องหมายบริการ  เป็นเครื่องหมายการค้าที่ใช้ระบุบริการ มิใช่ผลิตภัณฑ์ เมื่อจดทะเบียนเครื่องหมายบริการกลางแล้ว สามารถใช้สัญลักษณ์จดทะเบียนมาตรฐาน ® ได้ ก่อนจดทะเบียน การใช้สัญลักษณ์เครื่องหมายบริการ SM (SM ตัวยก) เป็นการปฏิบัติทั่วไป